Z A P I S N I K

**17.** sjednice Školskog odbora Gimnazije „Matija Mesić“ održane **30. siječnja 2019.** godines početkom u **10:00**  sati u zgradi Gimnazije.

Prisutni: Anita Holub, Sunčica Lovrić Mihić, Ines Martinović i Jasna Bošković

Odsutni: Danijela Zekušić, Jasmina Beljan i Anita Štivić

Sjednici prisustvuju: Mirta Matanić, zamjenica ravnatelja, Mirna Kljufas, voditeljica računovodstva i Gorana Lavrenčić, tajnica

Predsjednica Školskog odbora, Jasna Bošković, utvrđuje da sjednici prisustvuje većina članova i da sjednica može započeti.

Za sjednicu je predložen sljedeći

DNEVNI RED

1. Usvajanje zapisnika 16. sjednice Školskog odbora

2. Razmatranje i usvajanje Financijskog izvješća za period 1.1. do 31.12. 2018. god.

3. Davanje prethodne suglasnosti na prijedlog ravnatelja o odabiru kandidata za zasnivanje

radnog odnosa po raspisanom natječaju

4. Donošenje Pravilnika o načinu i postupku zapošljavanja Gimnazije „Matija Mesić“

5. Razno

Predloženi dnevni red jednoglasno je prihvaćen.

**Ad 1.**

Na zapisnik 16. sjednice Školskog odbora nije bilo primjedbi i jednoglasno je prihvaćen.

**Ad 2.**

Financijsko izvješće za period 1.1. do 31.12. 2018. god. sačinila je i obrazložila voditeljica računovodstva Mirna Kljufas.

Nakon obrazloženja i kraće rasprave jednoglasno je donesena sljedeća

ODLUKA

Usvaja se Financijsko izvješće Gimnazije „Matija Mesić“ za period od 1. siječnja do 31. prosinca 2018. godine.

Financijsko izvješće nalazi se u privitku zapisnika.

**Ad 3.**

Škola je 15. siječnja 2019. godine raspisala natječaj. Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči škole. Natječaj je trajao do 23. siječnja 2019. godine, a raspisan je za sljedeća radna mjesta:

- jednog nastavnika njemačkog jezika na određeno vrijeme dok radnica u okviru roditeljskog dopusta korist pravo na rad s polovicom ranog vremena, s nepunim radnim vremenom 5 sati nastave tjedno

- jednog nastavnika njemačkog jezika na određeno vrijeme do 31.8.2019. godine s nepunim radnim vremenom 14 sati nastave tjedno

**-** jednog nastavnika biologije na neodređeno vrijeme, s nepunim radnim vremenom, 14 sata nastave tjedno

- jednog nastavnika kemije na neodređeno vrijeme, s nepunim radnim vremenom, 8 sata nastave tjedno

- jednog nastavnika geografije na određeno vrijeme do 31.8. 2019. godine, s nepunim radnim vremenom, 4 sata nastave tjedno

- jednog nastavnika matematike na određeno vrijeme do povratka radnice na rad, s punim radnim vremenom

- jednog voditelja računovodstva na određeno vrijeme do povratka radnice na rad s punim radnim vremenom

- jednog računovodstvenog referenta na određeno vrijeme do povratka radnice na rad s punim radnim vremenom

- jednu spremačicu na neodređeno vrijeme s punim radnim vremenom

Nakon razmatranja prijava i obrazloženja, zamjenica ravnatelja je predložila da se po raspisanom natječaju prime sljedeći kandidati:

- za nastavnika njemačkog jezika na određeno vrijeme dok radnica u okviru roditeljskog dopusta korist pravo na rad s polovicom ranog vremena, s nepunim radnim vremenom 5 sati nastave tjedno – Mihaela Đerek, mag. educ. njemačkog jezika i književnosti

- za nastavnika njemačkog jezika na određeno vrijeme do 31.8.2019. godine s nepunim radnim vremenom 14 sati nastave tjedno – Mihaela Đerek, mag. educ. njemačkog jezika i književnosti

**-** za nastavnika biologije na neodređeno vrijeme, s nepunim radnim vremenom, 14 sata nastave tjedno – Ivana Terzić, mag. educ. biologije i kemije

- za nastavnika kemije na neodređeno vrijeme, s nepunim radnim vremenom, 8 sata nastave tjedno – Natalija Lutz, mag. educ. kemije

- za nastavnika geografije na određeno vrijeme do 31.8. 2019. godine, s nepunim radnim vremenom, 4 sata nastave tjedno – Hrvoje Hricak, prof. geografije i povijesti

- za nastavnika matematike na određeno vrijeme do povratka radnice na rad, s punim radnim vremenom – nije bilo prijava

- za voditelja računovodstva na određeno vrijeme do povratka radnice na rad s punim radnim vremenom – Ruža Mališa Kiter, stručna prvostupnica ekonomije

- za računovodstvenog referenta na određeno vrijeme do povratka radnice na rad s punim radnim vremenom – Matea Tekić, SSS, završena gimnazija

- za spremačicu na neodređeno vrijeme s punim radnim vremenom – Mirjana Andrijanić koja ostvaruje prednost temeljem Zakona o hrvatskim braniteljima iz domovinskog rata i članovima njihovih obitelji.

Slijedom navedenog članovi Školskog odbora jednoglasno su donijeli sljedeću

ODLUKU

Daje se suglasnost na ravnateljevu odluku o zasnivanju radnog odnosa s izabranim kandidatima Mihaelom Đerek, Ivanom Terzić, Natalijom Lutz, Hrvojem Hricakom, Ružom Mališa Kiter, Mateom Tekić i Mirjanom Andrijanić sukladno raspisanom natječaju.

Početak rada za navedene kandidate je 1. veljača 2019. godine.

**Ad 4.**

Razlog i postupak donošenja Pravilnika o načinu i postupku zapošljavanja Gimnazije „Matija Mesić“ obrazložila je tajnica Gorana Lavrenčić. Pravilnik je donesen sukladno izmjenama i dopunama Zakona o odgoju i obrazovanju u osnovnoj i srednjoj školi. Prije donošenja, na predloženi Pravilnik suglasnost je dao sindikalni povjerenik u funkciji radničkog vijeća, te Ured državne uprave u Brodsko-posavskoj županiji, Služba za društvene djelatnosti. Pravilnik je napravljen prema prijedlogu Aktiva tajnika srednjih škola Brodsko-posavske županije. Pravilnikom se uređuje način i postupak kojim se svim kandidatima za zapošljavanje u školi osigurava jednaka dostupnost pod jednakim uvjetima, vrednovanje kandidata prijavljenih na natječaj, odnosno kandidata koje je uputio Ured državne uprave Brodsko - posavske županije, kao i odredbe vezane uz sastav povjerenstva koje sudjeluje u procjeni kandidata.

Pravilnik se nalazi u privitku zapisnika.

Slijedom navedenog članovi Školskog odbora jednoglasno su donijeli sljedeću

ODLUKU

1. Donosi se Pravilnik o načinu i postupku zapošljavanja Gimnazije „Matija Mesić“,

Slavonski Brod.

2. Pravilnik o načinu i postupku zapošljavanja Gimnazije „Matija Mesić“objavit će se na

oglasnoj ploči škole i stupa na snagu osmog dana od dana objave na oglasnoj ploči.

3. Ova odluka stupa na snagu danom donošenja.

**Ad 5.** Pod točkom Razno nije bilo rasprave.

Sjednica završena u 11,00 sati.

Zapisnik napisala: Predsjednica Školskog odbora:

Jasna Bošković, prof. Jasna Bošković, prof.